NaiveNeuron/SloPal huggingface dataset:
Bugár, Béla, podpredseda NR SR (2018-05-11):
Prezentujme sa a hlasujme o tomto návrhu. (Hlasovanie.) Prítomných 140 poslancov, za 126, proti 2, zdržalo sa 12 poslancov. Konštatujem, že návrh sme schválili. Teraz, prosím, pána poslanca Zelníka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 952. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 952.)
V. Veteška, podpredseda NR SR: (2005-03-16):
M. Abelovský, podpredseda NR SR: Ja myslím, že ústavnoprávny výbor, s tým, že, samozrejme, tento materiál podpíše teda štatutár a to predseda Národnej rady, pripraví tento materiál, ak bude toto uznesenie schválené. Ak nebude schválené, tak asi by bolo zbytočné takýto materiál dopredu, dopredu pripravovať. My sme sa obsahom na ústavnoprávnom výbore zaoberali, ale ako predpokladom na to, aby sme mohli podať takýto návrh je, že bude právoplatné uznesenie Národnej rady, že takýto návrh sa podá. Takže, samozrejme, potrebujeme určitý čas, ale prvým krokom je, že Národná rada hlasovaním prijme takéto odporučenie ústavnoprávneho výboru.
P. Hrušovský, predseda NR SR: (2004-01-22):
(Hlasovanie.) 140 prítomných, 104 za návrh, 1 proti, 33 sa zdržalo, 2 nehlasovali. Konštatujem, že návrh pána poslanca Miššíka sme schválili. Pán spoločný spravodajca, máme ešte návrhy na hlasovanie? S. Husár, poslanec: Pred záverečným hlasovaním by sme mali ešte hlasovať o procedurálnom návrhu pána poslanca Abelovského, ktorý podal návrh na tajné hlasovanie.
Grendel, Gábor, podpredseda NR SR (2022-10-04):
Pán poslanec Boris Susko.
P. Paška, predseda NR SR: (2008-05-15):
(Hlasovanie.) 139 prítomných, 79 za, 14 proti, 46 sa zdržalo. Návrh sme postúpili do druhého čítania.
Jurinová, Erika, podpredsedníčka NR SR (2014-07-01):
S faktickou poznámkou na vaše vystúpenie pani poslankyňa Tomanová. Nech sa páči. Uzatváram možnosť prihlásiť sa s faktickými poznámkami.
Kremský, Peter, poslanec NR SR (2021-10-06):
Ďakujem, pán predsedajúci. Chcem len pripomenúť členom hospodárskeho výboru stretnutie hospodárskeho výboru dnes o 13.30, ako bolo avizované. Ďakujem.
Grendel, Gábor, podpredseda NR SR (2021-05-27):
Jéjééj! (Výkriky z pléna. Spravodajca vstal zo svojho miesta, reagujúc na rečníka.)
V. Veteška, podpredseda NR SR: (2005-01-18):
S. Husár, poslanec: Áno, ďakujem pekne. Počúval som pozorne pána kolegu Jarjabka. A myslím, že nevidí celkom objektívne a správne postavu pán ministra Ruska. Pán minister Rusko je človek, ktorý vzbudí pozornosť každého. A určite ho nielen my politici, ale aj verejnosť sledujeme. A ja pri tomto sledovaní som sa dopracoval k tomu, že mňa vyliečil z niektorých naivít a vzbudil u mňa závisť. Vyliečil ma z prvej naivity, keď som sa mylne domnieval, že pilierom Dzurindovej vlády je podpredseda vlády Mikloš. Dnes už viem to, že je ním pán minister Rusko. A vzbudil u mňa závisť, závisť voči predsedovi vlády Mikulášovi Dzurindovi. To je dar od Boha, mať za chrbtom takéhoto muža vo vláde, muža, ktorý sa vie k problémom postaviť rovno, energicky a rýchlo ich riešiť, to je naozaj šťastie a to treba závidieť. Ja by som chcel pána ministra vyzvať, aby sa nedal znechutiť ani rozpravou na tejto schôdzi, ale aby po doriešení problémov Národného divadla energicky pokračoval v riešení problémov poľnohospodárstva, v riešení problémov výkonnosti súdov na Slovensku, v riešení využitia nášho morského dna a ďalších a ďalších veľmi závažných problémov. Želám mu do tejto náročnej úlohy veľa zdravia a úspechov. (Potlesk.) A len taká drobná faktická poznámka nakoniec. Ak by ešte niekto hovoril na Slovensku o Robertovi Ficovi, že je najväčší populista, ja budem brániť do... (Prerušenie rečníka časomierou.)
Kaník, Ľudovít, poslanec NR SR (2012-12-06):
No v tom návrhu, v tom pozmeňovacom návrhu, čím viac ho budeme študovať, tým viac budeme nachádzať ďalšie a ďalšie skutočne škandalózne veci, ktoré sa tam objavujú. No to, na čo upozornil pán Beblavý, je donebavolajúca drzosť. Ako takýmto spôsobom vydierať počas prebiehajúceho protestu učiteľov, že jednoducho položiť nôž na krk, ak nebudete súhlasiť, dostanete figu borovú, dostanete nulu, tak to naozaj, to tu ešte nebolo. Teraz ako vláda ukazuje tvrdú ruku, buď budete poslúchať a budete držať, s prepáčením, hubu a krok, alebo nedostanete nič. Toto je naozaj ďalší prelom, ďalšie podupanie demokracie, ďalšie pošliapanie nejakej kultúry politického dialógu. A na smiech otáča tie vyjadrenia o tom, že rešpektujeme právo učiteľov na štrajk. Rešpektujeme, ale dáme im veľkú nulu, až nebudú ticho. Takže až veľmi rád by som počul vyjadrenie ministerstva školstva, čo si o tomto návrhu myslí. Či o ňom vie. Ak o ňom vie, tak je to jednoznačne na odvolanie takéhoto ministra. (Potlesk.)
Hlina, Alojz, poslanec NR SR (2014-09-17):
Ďakujem za upozornenie. Pani generálna riaditeľka robí svoju prácu, je, žiaľ, vystavená politickým tlakom. Slušná spoločnosť má nastavené mantinely, ako im odolať. Niektorým veciam proste asi sa nedalo, keď tam niekto vyklepkával furt po tých dverách. Ja som hovoril o procedúre, ako o princípe, ako o systéme, že takto to fungovať nemôže. To, že to nakoniec niekto z toho stočil a chúďa ženu, ktorá s tým nič dokopy nemá, urobí z nej to, čo urobí, je už len znakom toho človeka, ktorý to urobil. Viete, to naozaj existujú aj prepisy, to si každý môže pozrieť, kto čo urobil, to čo povedal. Len naozaj nechajme, svojím spôsobom ma to mrzí, že to celé takto dopadlo. V politike sú niektoré veci nevyhnutné na to, keď chceme na niečo upozorniť, v osobnom by mi to nestálo za to, len hovorím, keď sa niekto dal na politiku, len vynechajme z toho matku dvoch detí, dobre? Ja viem, že tu sú ľudia, ktorí si potrebujú dokázať svoje ego cez niečo, ale tá matka dvoch detí s tým nič nemá. Ďakujem pekne.
Viskupič, Jozef, poslanec NR SR (2014-11-10):
Nemáme silu, aby sme tie prehnané a citlivučké reakcie, ktoré bývajú, keď sa niekto malou poznámkou a vetičkou obtrie mimo predrečníka, tuná môže niekto povedať celú faktickú poznámku, predrečníkovi sa nevenuje jedným slovkom, a nič. Vedenie parlamentu nič. Ja sa chcem, pán predseda Paška, opýtať jednu vec. To bolo celé? Ja neviem, aký je reálny váš súkromný spor s pánom Lipšicom, a v podtitule odvolávania predsedu vlády ma to ani teraz veľmi nezaujíma. Skúste si to vyjasniť mimo plénum parlamentu bez mediálnej pozornosti. A skúste aspoň slovkom zavadiť o to, že tu berieme na zodpovednosť predsedu vlády, a tým pádom celú vládu, a vysvetliť k mnohým dôvodom, ktoré tu odzneli, či existuje reálne prepojenie na stranícke štruktúry strany SMER, či sa vám nezdá, že nebola vyvodená dostatočná politická zodpovednosť odvolaním ministerky zdravotníctva a podpredsedníčky parlamentu a či tie indície, ktoré vedú aj k vám a ku ktorým ste sa reálne nevyjadrili, naozaj nespôsobujú katastrofu v našej spoločnosti. Ja vás na to teda vyzývam, keď už ste sa rozhodli vystúpiť v pléne parlamentu. Ďakujem.
Hort, Milan, podpredseda NR SR (2011-02-02):
Ďakujem. Pán poslanec Brocka, chce zaujať stanovisko? (Reakcia spravodajcu.) Nie. Prerušujem rokovanie o tomto bode programu, budeme hlasovať o ňom zajtra. Pokračujeme prvým čítaním o návrhu poslancov Národnej rady Slovenskej republiky Roberta Fica, Vladimíra Faiča a Dušana Čaploviča na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh má parlamentnú tlač 217 a jeho pridelenie na prerokovanie výborom je v rozhodnutí č. 211. Dávam slovo teraz pánovi poslancovi Dušanovi Čaplovičovi, aby návrh zákona uviedol. Nech sa páči, pán poslanec.
M. Hort, podpredseda NR SR: (2008-05-14):
Pani spravodajkyňa, chcete reagovať? Prosím vás, zapnite pani Košútovú. Nech sa páči.
Valášek, Tomáš, poslanec NR SR (2023-12-14):
Vďaka, pán predseda, vďaka aj kolegovi Oskarovi. Oskar, zarmútila ma tá časť tvojho vystúpenia, kde popisuješ detailne tú plazivú politizáciu štátnej správy. Než sa pridám k tvojej kritike, jeden postreh na kontext, myslím, že sú politické nominácie, ktoré sú úplne legitímne, keď strana či koalícia vyhrá voľby, dostala mandát vykonať zmeny, s ktorými išla do kampane, a to jej, myslím, dáva, minimálne v očiach väčšiny súdnych ľudí aj právo nasadiť v rámci zákona vlastných odborníkov na to, aby sa tie zmeny pretavili do praxe. Je to v princípe zdravý princíp, len nám sa ho podarilo na Slovensku pretaviť v taký nešťastný nešvár. Využívame tú možnosť nominácií, samozrejme, jednak na odkladanie tých, ktorí sú len menej talentovaní, správne priženení alebo – v horšom prípade – morálne ohybní. Máme tiež strašne nešťastný inštinkt vyhadzovať odborníkov nominovaných tou predošlou vládou len preto, že je vlastne ten čas ich príchodu do pozícií v štátnej správe, ich automaticky robí podozrivými v očiach novej vládnej väčšiny. A potom sa čudujeme, keď vydávanie banálnych povolení trvá mesiace dlhšie, ako by malo, no bodaj by nie, keď úradníci nie sú oboznámení s agendou vlastného úradu a boja sa následkov vlastných rozhodnutí, a čudujeme sa, keď úradníci rozhodujú neférovo a niektorí protizákonne, lebo veď keď ste tam len na pár rokov, nuž treba to využiť a vyžmýkať z toho, čo sa dá. Neviním z toho súčasnú vládu, teda len súčasnú vládnu koalíciu, tá hanba alebo tabuľa hanby je oveľa dlhšia, ale dávam do pozornosti, že týmto návrhom zákona ako poslanec Dvořák Oskar správne vypichol, sa rozširuje ten okruh pozícií v štátnej správe, kde sa bude, ktoré sa budú ľahšie obsadzovať politicky nominovanými ľuďmi. Čiže nielenže sa bude pokračovať v tých čistkách, ktoré som popísal, ale pribudnú nové príležitosti na ne. Hovorí sa, že v demokracii dostane každá krajina takú vládu, aká si zas... akú si zaslúži. Ja neviem, čo sme komu urobili, že si zaslúžime toto. (Potlesk.)
Raši, Richard, poslanec NR SR (2013-02-05):
Ďakujem pekne. Ja len som chcel trošku prebrať kolegov, lebo naozaj po tejto uspávanke hororovej asi každý z nás sa desí, čo bude. Myslím si, že všetky tieto, celé toto strašenie, ktoré tu pán poslanec Novotný predviedol, čo všetko pacientov čaká, tak všetko, čo sa bude diať v teréne, ukáže reálna prax. A myslím si, že keď sa pacientov spýtame, keby mali označiť, ktoré boli obdobie temna pre nich a ktoré boli obdobím nejakej jasnejšej budúcnosti, tak tie obdobie temna sa stále spájajú s pôsobením pána poslanca Novotného, večnou dvojkou opozičného zdravotníctva. Ďakujem pekne.
B. Bugár, podpredseda NR SR: (2005-03-17):
Otváram rozpravu a pýtam sa, či sa hlási ústne niekto do rozpravy. Konštatujem, že nie je to tak. Vyhlasujem rozpravu o tomto bode programu za skončenú a zároveň prerušujem rokovanie o tomto bode. V rokovaní budeme pokračovať druhým čítaním o návrhu poslanca Národnej rady Slovenskej republiky Roberta Kaliňáka na vydanie zákona, ktorý sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov (tlač 1013). Dávam slovo pánovi poslancovi Robertovi Kaliňákovi, aby návrh zákona odôvodnil. Nech sa páči. Ešte predtým, pán poslanec, keby ste, pán predseda Národnej rady zvoláva poslanecké grémium na 15.45 hod. Takže vyzývam členov poslaneckého grémia, aby sa zúčastnili na tomto rokovaní o 15.45 hod. Nech sa páči, pán poslanec.
Laššáková, Jana, podpredsedníčka NR SR (2013-06-26):
Ďakujem pekne za slovo, pani podpredsedníčka. Vážené kolegyne, kolegovia. Dovoľte, aby som za skupinu poslancov predložila a odôvodnila návrh zákona, ktorým sa mení a dopĺňa zákon Národnej rady Slovenskej republiky číslo 350/1996 Z. z. o rokovacom poriadku Národnej rady v znení neskorších predpisov. Cieľom predloženej novely rokovacieho poriadku je reagovať na rôzny výklad ustanovenia § 64 ods. 5 zákona o rokovacom poriadku. Z dikcie predmetného ustanovenia vyplýva, že podmienkou na utvorenie klubu je počet členov klubu, to jest najmenej osem poslancov, pričom však nie je explicitne ustanovené, či sa uvedená podmienka rovnako vyžaduje aj pre funkčnosť klubu a ďalšiu existenciu klubu počas celého volebného obdobia. Z uvedeného dôvodu dochádzalo k rozdielnym interpretáciám v prípade, ak po vzniku klubu počas volebného obdobia klesol počet jeho poslancov pod číslo osem. V tejto súvislosti by som vás, vážené panie poslankyne, páni poslanci, chcela upriamiť na dve uznesenia ústavnoprávneho výboru. Jedno uznesenie je zo 17. septembra roku 2001 a ďalšie uznesenie je z 8. marca 2011, kedy ústavnoprávny výbor na žiadosť Národnej rady zaujal k tejto problematike stanovisko. V uznesení zo 17. septembra 2001 k § 64 ods. 5 vyslovil, že, budem presne citovať: „Z dikcie ustanovenia § 64 ods. 5 v kontexte iných ustanovení vyplýva, že podmienkou na utvorenie klubu a jeho funkčnosť počas volebného obdobia je počet členov klubu, to jest najmenej osem poslancov.“ Doteraz boli v histórii Národnej rady, boli, bolo to takto vykladané a akceptované s výnimkou minulého volebného obdobia, kedy pán predseda Národnej rady postupoval inak v prípade, že počet poslancov klubu Slovenskej národnej strany klesol pod osem. Vzhľadom na tieto rozdielne stanoviská a výklady navrhujeme úpravu § 64 ods. 5, podľa ktorej sa pre funkčnosť klubu vyžaduje počet poslancov osem počas celého funkčného obdobia. Návrh zákona je v súlade s Ústavou Slovenskej republiky a s platnými medzinárodnými záväzkami. Návrh zákona si nevyžiada zvýšené nároky na štátny rozpočet, na rozpočty obcí a vyšších územných celkov. Nemá vplyv na podnikateľskú sféru, na zamestnanosť ani na životné prostredie. Zákon o rokovacom poriadku je taká naša biblia a sme prístupní, keďže sme ho otvorili, sme prístupní na rokovania aj o možných ďalších úpravách. Ďakujem vám za pozornosť a poprosím vás, panie poslankyne, páni poslanci, o podporu predloženého návrhu zákona. Ďakujem pekne.
P. Hrušovský, podpredseda NR SR: (2002-08-20):
(Hlasovanie.) 96 prítomných, 87 za návrh, 1 proti, 6 sa zdržalo, 2 nehlasovali. Pripomienku pod bodom 4 sme schválili. Pán poslanec Hoffmann. A. Hoffmann, poslanec: Ukončili sme hlasovania. Žiadam, aby sme ihneď pristúpili k tretiemu čítaniu.
D. Jarjabek, poslanec: (2007-09-12):
Myslím si, že v tejto chvíli ide v rámci tejto diskusie, v rámci rozhodovacích kompetencií o silný alebo slabý štát, ak sa nemýlim, a každá z tých strán vľavo a vpravo je trošku v inej pozícii. Kým pán Mikloš tu hovorí o rôznych grafoch, číselkách a neviem ešte o čom, tabuľkách, no tak vy nám stále zdôvodňujete, ako sa ten štát má dobre a ten rozdiel medzi nami a vami je asi v tom, že my by sme chceli, aby sa aj tí občania v tomto štáte mali dobre. To je celý problém. Lenže pre vás je ktorákoľvek fungujúca eseročka, hoci malá, zrejme lepšia ako tento štát, ktorý sa vám dosť ťažko vyslovuje, ale to už je otázka pre inú debatu. Ďakujem.
Hort, Milan, podpredseda NR SR (2010-10-20):
Ďalej pán poslanec Martin Fedor.
Šutaj Eštok, Matúš, minister vnútra SR (2024-06-20):
Pán poslanec, ja osobne, ako tu stojím, tak vám môžem garantovať, že s pánom primátorom sme sa stretli a bavili sme sa presne o bezpečnostnom zabezpečení celého šampionátu EURO. Ja osobne vám tu môžem odprisahať a podpísať krvou. Takže v tomto prípade skúste neveriť všetkým tým šíriteľom nenávisti, ktorí to v médiách publikujú. Pretože ja osobne som sa s pánom primátorom stretol, stretol som sa s ním na šampionáte. Tak ako tam bola prítomná zástupkyňa Európskej komisie, tak ako tam bola prítomná ministerka zdravotníctva a športu, teraz neviem, z ktorej krajiny bola. Viete, prečo to tak bolo? Pretože to je úplne normálne, že tam chodia zástupcovia aj títo politickí, že preto aj oni reprezentujú tú krajinu. Boli tam. Hádam si nemyslíte, že tie stretnutia teraz prebiehajú nejako oficiálne, že sú z toho zápisy alebo niečo podobné. Ide o reprezentáciu krajiny, čiže keď neveríte mne, beriem, môžte si z toho vybrať to, na čom vám záleží. Ale ešte raz, aby sme sa vrátili k podstate problému, pretože tomu akosi nechápete. My sme tam nešli sa primárne stretávať s primátorom Frankfurtu, ani s niekým iným. To, že sme sa tam s ním stretli, je fakt, ale tá hlavná, hlavná príčina toho, prečo tam bolo päť zástupcov ústavných činiteľov, traja ministri, poverený predseda parlamentu a podpredseda parlamentu, dvaja štátni tajomníci a minister športu, bolo preto, pretože takto je to bežné a normálne v akejkoľvek krajine. Tak to bolo bežné aj v roku 2016, kedy pán Kiska tam išiel. Tak to bude aj bežné a normálne, že sa pôjde na olympiádu, aj na tú paraolympiádu sa tam pôjde. Hádam mi nechcete povedať, že to závidíte tým paraolympijským športovcom, že ich tam niekto príde podporiť? Veď ja to viem, že nie, tak preto bavme sa o tom konštruktívne a vecne, nie iba za cenu toho, že tu denníky šíriace nenávisť sa snažia za akúkoľvek cenu vyrobiť kauzu pomaly z každej jednej veci. Čiže ešte raz. Vopred o tom hovorím, na olympiádu pôjde pán prezident špeciálom, potom pôjdeme na paraolympiádu asi tiež špeciálom, minister práce a sociálnych vecí. Pretože to je tak normálne, je to tak úctivé voči tým športovcom a bežné. Dobre? Ďakujem pekne.
P. Hrušovský, podpredseda NR SR: (2002-04-11):
Poprosil by som, aby sme boli páni poslanci dochvíľni, 10.10 hodine budeme (hlasy z pléna), ja viem, ale vzhľadom na požiadavku, o 11.10 hodine, páni poslanci. Rešpektujem požiadavku poslaneckých klubov a budeme hlasovať o 11.10 hodine. Prosím predsedov koaličných poslaneckých klubov, aby sa dostavili do zasadačky predsedu Národnej rady. (Prerušenie rokovania o 10.37 hodine.) (Pokračovanie rokovania o 11.13 hodine.)
Glváč, Martin, podpredseda NR SR (2017-11-29):
Ďakujem. Pán spravodajca, pani spravodajkyňa? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov . Vládny návrh zákona má parlamentnú tlač 750. Návrh na jeho pridelenie na prerokovanie výborom je v rozhodnutí č. 774. Nech sa páči, pani ministerka, uveďte.
Jarjabek, Dušan, poslanec NR SR (2013-05-28):
Ďakujem za slovo, pani predsedkyňa. Pán poslanec Figeľ, opäť vystupujete pred médiami dojemne jednotne, dojemne jednotne, ako keby ste boli dohodnutí. Dojemne jednotne, ako keby ste tuná skutočne prezentovali názor všetkých. Nie je to pravda. Mám vám naozaj povedať, mám vám naozaj povedať, koľkí z vás, opozície, si prajú, aby tento váš kandidát nebol zvolený?! Nikdy to neurobím, samozrejme, to by som sa musel volať inak, ako sa volám. Možno napríklad, ako sa volá niektorý kandidát z opozície. Uvedomte si, že opäť hráte jednu nekorektnú hru pred médiami!
Hrnčiar, Andrej, podpredseda NR SR (2019-01-29):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Tiborovi Glendovi.
Ďuriš Nicholsonová, Lucia, podpredsedníčka NR SR (2018-05-17):
Pani poslankyňa Gaborčáková.
Blaha, Ľuboš, poslanec NR SR (2013-10-25):
Pani kolegyňa, naopak, ja som veľmi rád, že takýto návrh zákona je dneska prejednávaný a že príde posilnenie práv zamestnancov opäť celkom v súlade s hodnotami ľavice, ktorá legitímne vyhrala demokratické voľby. Viete, ono toto je naozaj hodnotový spor a ja vám to neberiem, vy veľmi legitímnym spôsobom obhajujete záujmy podnikateľov, najmä tých väčších podnikateľov a to je typická pravica, o. k., v poriadku, ale sociálna demokracia, resp. ľavica je tu o tom, aby zabezpečovala a garantovala záujmy zamestnancov, aby hľadala rovnováhu medzi tým, že štrukturálne je proste v tej lepšej pozícii zamestnávateľ, podnikateľ, pretože on je v nadriadenej pozícii. On môže kedykoľvek vyhodiť toho zamestnanca, on môže kedykoľvek nastavovať jeho životné pomery a preto je nevyhnutné, aby štát garantoval isté sociálne práva a aj záujmy tých zamestnancov, tých robotníkov, tých pracovníkov, tých ľudí, ktorí pracujú, ktorí majú takisto svoje práva. Ja neviem, prečo sa vy, ako žena neustále snažíte obhajovať záujmy iba tých silnejších, iba tých podnikateľov a nie tých slabších štrukturálne, ktorí sú práve tí zamestnanci. Čiže ja veľmi vítam tento zákon a to nie je o tom, že v tej filozofii, že štát by nemal vstupovať do podnikania. Zabudnite na to. Demokratický štát by práve naopak mal vytvárať v každej sfére v demokratickej spoločnosti podmienky, aby ľudia mali napĺňané svoje práva, preboha. Však o tom je demokracia. Nemôžete vylúčiť demokraciu zo súkromnej sféry, to sa nedá, nemôžete tolerovať, že síce v politike budeme mať demokraciu, ale v podnikoch budeme mať otrokárčinu a pomaly diktatúru. Čiže je nevyhnutné, aby štát vyrovnával a vyvažoval to, že je oveľa silnejšie postavenie podnikateľov. Páni kolegovia, samozrejme so mnou nesúhlasíte, ja to chápem, vy ste zástupcovia biznisu, ale verte tomu, že na západe, v západnej Európe je bežný... (Prerušenie vystúpenia predsedajúcim.)
Bugár, Béla, podpredseda NR SR (2018-02-13):
Chcem sa opýtať pána spravodajcu, či chce zaujať stanovisko. Nie, ďakujem. Prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie zákona, ktorým sa dopĺňa zákon č. 311/2001 Z. z. Zákonník práce, tlač 835. Dávam teraz slovo pani poslankyni Verešovej, ktorá za navrhovateľov tento návrh zákona aj uvedie. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 835.)
Brixi, Otto, poslanec NR SR (2015-03-17):
Ďakujem pekne do tretice, pán predseda. Nebudem hovoriť veľa, lebo už tu bolo mnohé povedané. Pán poslanec Érsek, ctené kolegyne, kolegovia, myslím, že sa tu dnes nenájde žiaden z nás, ktorý by poprel skutočnosť, že úspešných ľudí v tejto krajine by bolo treba nejako oceniť. A športovci, ktorí dosiahli adekvátne športové úspechy, by mali byť tými, na ktorých by mala krajina vo vzťahu k svojmu píár, svojej reklame, či už dovnútra alebo aj smerom do zahraničia, stavať. Bol by som najradšej, ako som už spomenul vo faktickej poznámke, ak by sa nám podarilo zadefinovať čo najširšiu množinu športovcov, ktorá by dostala čo najväčšie peniaze za akýkoľvek signifikantný športový úspech, ktorý dosiahla. Ale, žiaľbohu, pán kolega Érsek, v dnešnej dobe to nie je možné, aj keby som si to veľmi prial. A s kolegom Martvoňom sme sa zhruba rok pohrávali aj s tou myšlienkou, ako dať každému mnoho. Žiaľbohu, povedal som to už dneska na chodbe aj pánovi kolegovi Froncovi, je na Slovensku veľké množstvo ľudí, ktorí by si zaslúžili rovnaké ocenenie. Máme tu úspešných lekárov, transplantológov, vedcov, pedagógov, kohokoľvek, ktorý dosiahol nemalé úspechy na poli spoločenskom, a štát by sa možno mal o neho postarať tak, aby na dôchodku neživoril. Neviem si dosť dobre predstaviť, ako by k tomu prišiel úspešný lekár, ktorý zachraňuje ľudské životy, ak by za záchranu každého ľudského života mal dostávať nejakú rentu. Áno, bolo by to nepochybne, bolo by to fajn, by som si želal, aby to tak bolo, ale, žiaľbohu, toto nie je v dnešnej ekonomickej dobe, ktorá má svoje mantinely, nie je to možné. Preto sme išli cestou vybratia tých najúspešnejších a nastavenia modelu, ktorý súvisí s tým, že im nebudeme paušalizovať ich mesačné odmeny, každému v rovnakej výške od určitého veku, napríklad 35 rokov, ako ste to zadefinovali vy, ale budeme sa snažiť zvýšiť ich sociálny dôchodkový štandard oproti možno priemerným dôchodkom, ktoré v krajine sú. Ja si budem veľmi želať do budúcna, pán Érsek, aby táto krajina fungovala tak, že každý, kto v nej niečo dosiahne na akomkoľvek poli, bude mať dôchodok taký, za ktorý sa nebudeme musieť my ako zástupcovia ľudu hanbiť. Ale, žiaľ, musíme na tieto veci ísť postupne a môžeme sa prikrývať len takou perinou, na akú máme. Tiež by som chcel, aby mal každý športovec, od hokejistu, ktorý dnes zarába sedem miliónov dolárov za sezónu, až po Kuzminovovú alebo kohokoľvek iného, aby mal od tridsiatich piatich rokov mesačnú gážu 800 alebo 900 eur len za to, že je dobrý. Ale to by potom bolo nefér voči ostatným úspešným ľuďom v tejto krajine a najmä voči ostatným dôchodcom, ktorí tejto krajine a ľuďom v nej odovzdali mnohokrát omnoho viac ako menej úspešný športovec. Ďakujem pekne.
Kleinert, Dana, poslankyňa NR SR (2024-05-22):
Ďakujem. Ďakujem vám, aj pán Hazucha, aj pán Pročko, za reakciu. Ja by som len vám chcela, pán Hazucha, povedať, že dáta si nemôžme len tak akože čítať, ako sa nám chce. Oni akože hovoria exaktné veci a zároveň ale je dôležité, že proste neplatí, že keď je 34 % spokojných, tak je 66 nespokojných. To nie je tak. To vôbec takto nefunguje. Druhá vec je, že je veľmi dôležité povedať, že vždy sa dáta dôveryhodnosti znížili, akonáhle bolo médium spolitizované, pretože všetko to, čo som pred chvíľou hovorila o dôvere ľudí v nejakú verejnoprávnosť daného média, v ich informácie, v ich podložené overiteľné zdroje, to je všetko súčasťou dôvery ľudí a nefunguje to naozaj tak, že 34 % je málo, lebo 66 % je nespokojných. Takto sa skrátka jednoducho tieto dáta nedajú vykladať. Ak chceme sa pozrieť na argumentáciu, prečo zrušiť RTVS, tak rozhodne nezvýšime dôveryhodnosť RTVS tým, že jednu zrušíme a spravíme si svoju novú. To proste naozaj takýto svet, takto to proste nefunguje. Nová STVR bude jednoducho politickým nástrojom, bude nástrojom propagandy, ak to bude takto, ako to navrhujete, a tá dôveryhodnosť nebude vyššia. Tak to, bohužiaľ, bude. Ďakujem.
Laurenčík, Milan, podpredseda NR SR (2021-03-17):
... vo výbore. Nech sa páči, máte slovo
B. Bugár, podpredseda NR SR: (2002-07-02):
Chcem pripomenúť, že aj v tomto prípade potrebujeme nadpolovičnú väčšinu všetkých poslancov, to znamená 76 hlasov. (Hlasovanie.) Prítomných 112 poslancov, za návrh 109, zdržal sa 1, nehlasovali 2. Konštatujem, že návrh uznesenia sme schválili. Budeme pokračovať hlasovaním o vládnom návrhu zákona, ktorým sa mení a dopĺňa zákon č. 311/1999 Z. z. o registri trestov v znení zákona č. 48/2002 Z. z. a o zmene a doplnení niektorých zákonov (tlač 1513). Spoločným spravodajcom je pán poslanec Cuper, nech sa páči, máte slovo. J. Cuper, poslanec: Vážený pán predsedajúci, milé dámy, vážení páni, spoločná správa obsahuje 10 pozmeňujúcich návrhov. Odporúčanie gestorského výboru je hlasovať o všetkých naraz a jeho stanovisko je schváliť ich. Prosím, pán predsedajúci, aby ste dali hlasovať.
Laurenčík, Milan, podpredseda NR SR (2021-02-05):
Pán poslanec Marian Kotleba chce reagovať na faktickú poznámku. Nech sa páči.
Šimečka, Michal, podpredseda NR SR (2023-11-14):
Ďakujem pekne, pán poslanec, a s faktickými poznámkami sa prihlásilo sedem poslancov a poslankýň. A ako prvej dám slovo pani poslankyni Holečkovej, prosím.
Nash, Natália, poslankyňa NR SR (2024-01-17):
Ďakujem za slovo, pán predseda. Pán kolega Sulík, veľmi správne ste poznamenali, že tento návrh urobí zo Slovenska eldorádo pre zločincov, autičkárov, mafiánov, korupčníkov, pre špekulantov s eurofondmi. Nie je to v nikoho záujme, to je naozaj pravda. Nie je to v záujme našom, aby nám tu kradli autá a mali za to len podmienečné tresty. Týmto návrhom priamo podporujú nárast kriminality, poškodia všetkých občanov, poškodia Slovensko, ktoré sa teší tomu, že je bezpečnou krajinou. Po tomto návrhu už ňou nemusí byť. Ďakujem aj za exkurz do histórie tých spomínaných hodnôt veľkých, malých a stredných škôd a značných škôd. Tie hranice boli vždy spoločensky akceptované. Čo tu máme teraz v návrhu, je, sú nové hranice, ktoré vznikli bez verejnej diskusie a bez spoločenského konsenzu. Problémom nie je len tá dolná hranica tej, tej malej škody, pretože sme bohatší, problémom sú najmä tie, tie vyššie hranice pri tej strednej a značnej škode tých 35-tisíc a tých 700-tisíc eur. To je naozaj skokové navýšenie a najhoršie je, že sem spadne strašne veľké množstvo tých prebiehajúcich trestných konaní. Toxické je hlavne to, že toto zvýšenie je v kombinácii s tým premlčaním po troch rokoch a znížením trestov, čím sa mení v tejto rovnici príliš veľa premenných, a v tejto rovnici sa teda už nebude rovnať, že Slovensko rovná sa bezpečná krajina. Ďakujem pekne.
Zmajkovičová, Renáta, podpredsedníčka NR SR (2013-09-18):
Ja by som chcela kolegyniam a kolegom, ktorí ma podporili, pán poslanec Kuffa aj faktickými poznámkami k tomu návrhu novely zákona, veľmi krátkej novely, poďakovať. Chcela by som len mojej kolegyni povedať, že nie je to účelová novela, nie je politická novela, a neviem, že tá informácia, že koho odvolať. Čiže ja túto informáciu nemám a ja som v dobrej viere presne, pretože tiež som právnička, a presne viem, máme aj tu mladých kolegov právnikov, čiže otvárať tieto profesie aj mladým absolventom právnických fakúlt. Čiže táto novela, ktorú som, predkladám, nie je politická a nie je proti nikomu a ničomu zameraná, len skutočne otvoriť tie dvere a dať ten priestor mladým ľuďom. Ďakujem.
Bugár, Béla, podpredseda NR SR (2019-09-18):
Ďakujem. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Jančulovi, nech sa páči.
A. Záborská, poslankyňa: (2002-02-08):
Pán predseda, skončila som. Môžete otvoriť rozpravu a zároveň sa hlásim ako prvá.
P. Hrušovský, predseda NR SR: (2002-12-11):
(Hlasovanie.) 143 prítomných, 65 za návrh, 32 proti, 45 sa zdržalo, 1 nehlasoval. Konštatujem, že návrh sme neschválili.
Matovič, Igor, poslanec NR SR (2011-06-17):
Pán predseda Sulík, sklamal som sa v tom, že reagujete a snažíte sa v takýchto hlúpostiach vychádzať v ústrety poslancom SMER-u. To, že im vadí, že by sme naozaj hlasovali tajne, že by lístky boli v obálkach, je jednoznačne iba potvrdením toho, čo som počul, že poslanci SMER-u musia ukazovať svojim skrutátorom svoje hlasovacie lístky, a ak by boli v obálkach, tak vlastne by nemohli ukazovať. Ľutujem, že v tomto im vlastne vychádzame v ústrety, že budú znovu môcť ukazovať svojim skrutátorom, či správne volia toho správneho človeka a... A to stačí.
Sedlák, Justín, poslanec NR SR (2024-06-11):
Hlasovanie bude zajtra o jedenástej, 11.00 h.
Gyimesi, Juraj, poslanec NR SR (2020-04-01):
Vážený pán predseda, odporúčam, aby sa Národná rada Slovenskej republiky uzniesla podľa § 73 ods. 3 písmena c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať.
Mizík, Stanislav, poslanec NR SR (2023-02-14):
Ďakujem za slovo. Pani poslankyňa, viete, poslanec dal návrh zákona, správne vám povedal, že on často nechápe vás. Totižto 90 % národa vaše návrhy nechápe a aj tak si ich dávate. Prečo by Čepček nemohol dať svoj návrh zákona? Niekto vás volá, vašu stranu, propotratové monštrá, niekto nositelia slobody a tak ďalej. Je to vec názoru, takže nechajte poslancovi, nech si dá svoj návrh a nech sa o ňom hlasuje v pléne. Ďakujem.
Bugár, Béla, podpredseda NR SR (2018-05-10):
Na vystúpenie pána poslanca s faktickými dvaja páni poslanci. Pán poslanec Osuský, nech sa páči.
Fecko, Martin, poslanec NR SR (2013-05-31):
Ďakujem pekne. Pán Kolesík reagoval na moje vystúpenie. Ešte raz opakujem. Nemením pravidlá, ktoré sú dané, ale chcem, aby to bolo aj reálne vykonateľné. To znamená, aby o tom rozhodovali tí občania, ktorých sa to týka. Tí, ktorí sú nespokojní, ako odpovedal pán Hraško, spravodajca, lebo oni sú ukrivdení. Lebo, hovorím, neviem si predstaviť, ako sa budú môcť domôcť, pokiaľ to stále bude cez to referendum v celej obci, ako sa oni vlastne môžu aj v súčasnom platnom zákone domôcť toho práva, aby vôbec tú svoju myšlienku realizovali de facto aj de iure v danom čase. To znamená, preto hovorím, že to referendum aj tá petícia sa musí vzťahovať na tú časť, ktorá sa chce odčleniť, lebo ináč my si napíšme do toho zákona, že odčlenenie neni možné a je to vybavené. A ja nezmenšujem tritisícčlennú hranicu, ktorá je tam, dokonca ešte dávam aj katastrálne územie, dĺžku hranice, to tam ešte aj sprísňujem, aby to išlo, ale musia o tom rozhodovať tí občania, ktorí sú nespokojní. Lebo 90 % občanov, ktorí sú v tom veľkom meste, sú, samozrejme, spokojní s tým, aký je stav. A oni nemajú problém, aby oni neboli teda odčlenení alebo pričlenení, oni vôbec nebudú o tom rozmýšľať, pretože tí voliči, gro voličov je v tom meste. Ale tie mestské časti, ktoré sú väčšinou bývalé obce, ktoré boli násilným spôsobom pričlenené, to je problém. A ja sa týchto zastávam. A myslím, že tritisícčlenná komunita, keď Slovensko povedalo, že to je tá životaschopná a nikto to nenapadol zatiaľ. Je to tak. Tak hovorím, že, áno, dajme im šancu, aby to mohli aj de facto urobiť v reálnom živote podľa tohto zákona. Ďakujem pekne.
Grausová, Natália, poslankyňa NR SR (2017-03-21):
Ďakujem. Pán Budaj v záchvate svojho citového, svojich citových výlevov nazval tento parlament chrámom, demokratickým chrámom. Ja si dovolím povedať, že väčšina doterajších parlamentov vrátane tohoto a vrátane zahraničných agentov, ktorí, medzi ktorých patrí asi aj pán Budaj, vrátane konfident..., bývalých eštebákov, konfidentov a agentov ŠTB ho práve, žiaľ, premieňa tento parlament, tento, ktorý on nazval chrámom, premieňate ho na peleš lotrovskú.
Bugár, Béla, poslanec NR SR (2014-02-13):
Pán poslanec Brocka, máte pravdu, keď hovoríte o tom, že vláda je schopná všetkého. Prvá vláda pána Fica bola schopná účelovo zmeniť zákon len preto, aby sa dalo obchodovať s emisiami cez sprostredkovateľa, samozrejme takto urobiť kšeft. Ale samozrejme účelovo odvolali aj ministra, vtedajšieho ministra životného prostredia Chrbeta, ktorý zistil, že by bolo lepšie navrhnúť zrušenie zmluvy. A takisto účelovo utajili materiál vlády o emisnej kvóte, aby sa ľudia nedozvedeli, že tu sa jedná o 50 mil., ktoré samozrejme je možné rozdeliť medzi mecenášmi. A čo je ale dôležité? Vy ste hovorili o tom, že prvá Ficova vláda zlikvidovala bieleho koňa. Ja si myslím, že treba povedať ešte aj ďalšiu vec. Oni nezlikvidovali len bieleho koňa, ale bieleho koňa s maštaľou. Zlikvidovali samozrejme aj ministerstvo životného prostredia a dokonca takým spôsobom, aby po kšefte za 50 mil. eur neostali ani papiere. Toto je politická zodpovednosť aj pána Fica, aj politickej strany SMER.
Bugár, Béla, podpredseda NR SR (2018-02-09):
S reakciou na faktického poznámky pán poslanec Laurenčík.
Figeľ, Ján, podpredseda NR SR (2015-12-01):
Ctené dámy, vážení páni, panie poslankyne, páni poslanci, otváram dvanásty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali poslanci: Milan Géci a Viliam Novotný. Na zahraničnej pracovnej ceste sú poslanci Martin Fronc, Maroš Kondrót a Oľga Nachtmannová. Budeme pokračovať v prerušenej rozprave v prvom čítaní o návrhu poslancov Národnej rady Slovenskej republiky Jána Hudackého, Jozefa Bobíka a Pavla Zajaca na vydanie zákona o ochrane zraniteľných spotrebiteľov energií a o zmene a doplnení zákona č. 250/2012 Z. z. o regulácii v sieťových odvetviach v znení neskorších predpisov . Je to tlač 1811. Pán navrhovateľ a za spravodajcov pani Mezenská sú na svojom mieste. Takže teraz dávam slovo poslancovi Jánovi Hudackému, ktorý sa do rozpravy prihlásil ako navrhovateľ. Nech sa páči, máte slovo, pán kolega. Potom budeme pokračovať v rozprave vystúpeniami ústne prihlásených poslancov do rozpravy. Zároveň medzi nami vítam návštevníkov, spoluobčanov z Vranova-Čemerného. Cíťte sa ako doma. (Potlesk.) Nech sa páči.
J. Kvorka, poslanec: (2007-06-27):
Čo sa týka pripomienky pána Haleckého a sčasti je to aj polovička faktickej pripomienky pána Freša k tým zamestnaneckým radám. No, ja veľmi dobre viem, čo hovorím, len som to zrejme nepovedal až tak zrozumiteľne, aby sa to dalo pochopiť. Jednoducho ja viem, že zamestnanecké rady volia zamestnávatelia, ale tí zamestnávatelia volia tie zamestnanecké rady akým spôsobom? A tam máme veľký otáznik. A to si už všetci vieme uvedomiť, že čo som tým chcel povedať. Jednoducho zvolia to, čo potrebuje dakto, aby také rady boli zvolené. Pán Novotný, k vám. Ja som mal v prvom čítaní takisto vystúpenie, v druhom čítaní tu spomínate socializmus, kapitalizmus, pán Frešo vo svojej odpovedi spomína marxizmus-leninizmus, hovoríte, že to patrí na stranícku pôdu. No, ďakujem pekne, keď vaše schôdze v SDKÚ vyzerajú, že sa bavíte o takýchto veciach. (Prerušenie vystúpenia časomierou.)
Laurenčík, Milan, podpredseda NR SR (2022-03-16):
Dobré ráno, vážené panie poslankyne, vážení páni poslanci, otváram druhý rokovací deň 60. schôdze Národnej rady Slovenskej republiky, ktorý je, žiaľ, aj 20. dňom nezmyselnej vojny na Ukrajine, kde ruskí vojaci brutálne vraždia nevinné civilné obete a deti. Na dnešnom rokovacom dni o ospravedlnenie neúčasti požiadali poslanci Marek Hattas, Ľuboš Krajčír, Jana Vaľová, Milan Vetrák. O ospravedlnenie z dôvodu práceneschopnosti požiadala pani poslankyňa Ľubica Laššáková a pán poslanec Ján Mičovský. Podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov znení neskorších predpisov . Vládny návrh zákona je uverejnený ako tlač 839. Spoločná správa výborov má tlač 839a. Prosím teraz pána podpredsedu vlády a ministra financií Slovenskej republiky, pána Igora Matoviča, aby vládny návrh zákona odôvodnil. Pán podpredseda, nech sa páči, rečnícky pult je váš.
Hrušovský, Pavol, podpredseda NR SR (2010-07-09):
Pani Edita Pfundtner.
Hatráková, Katarína, poslankyňa NR SR (2022-12-01):
Ja len na sekundu, že poprosím oboch kolegov, aby si ešte raz zo záznamu vypočuli môj vstup. Preto bol tak dlhý, aby sme sa vyhli tomuto obrovskému omylu. Ja hovorím o náhradnej osobnej starostlivosti, nie o úprave práv a povinností vo vzťahu k deťom. Prosím, konzultujte to s právnikmi, pretože ste mimo. Ďakujem pekne.
Danko, Andrej, podpredseda NR SR (2024-09-26):
Pán minister, poprosím zodpovedanie doplňujúcej otázky.
P. Hrušovský, predseda NR SR: (2002-11-19):
Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Preto vyhlasujem rozpravu o tomto bode programu za skončenú. Pán spoločný spravodajca, môžeme pristúpiť k hlasovaniu o návrhu zákona ako o celku. Prosím, prezentujme sa a hlasujme. (Hlasovanie.) Prítomných je 127 poslancov, za návrh 70, proti 53, zdržali sa 2, nehlasovali 2. Konštatujem, že sme schválili vládny návrh zákona o platových pomeroch prokurátorov v roku 2003 a o dočasnom obmedzení účinnosti niektorých ustanovení zákona o prokurátoroch a právnych čakateľoch prokuratúry. Ďakujem pánovi poslancovi Abelovskému za spoluprácu pri prerokúvaní týchto dvoch vládnych návrhov zákonov a zároveň prosím pána poslanca Ivanka, ktorého poveril gestorský výbor, aby bol spravodajcom pri uvádzaní návrhu Ústavnoprávneho výboru Národnej rady k prerokúvanému vládnemu návrhu zákona, ktorým sa mení a dopĺňa zákon č. 462/2002 Z. z. o poskytnutí jednorazového finančného príspevku politickým väzňom, ktorý prerokúvame ako tlač 42. Pán poslanec Ivanko. Pán poslanec Mikloško, sú problémy. Panie poslankyne, páni poslanci, štyri poslanecké kluby žiadajú 5-minútovú prestávku pred hlasovaním o tomto návrhu zákona. Prosím pánov predsedov poslaneckých klubov koalície, aby sa dostavili na krátku pracovnú poradu do rokovacej miestnosti poslaneckého grémia. Budeme pokračovať o 13.35 hodine. (Prestávka.) (Po prestávke.)
Ďuriš Nicholsonová, Lucia, podpredsedníčka NR SR (2017-02-03):
Končím rozpravu k tomuto bodu programu. Chcem sa opýtať pána navrhovateľa, či ešte nechce niečo dopovedať v záverečnom slove. (Reakcia z pléna.) Ale ak chcete, pán poslanec, tak nech sa páči, postavte sa za pult.
Procházka, Radoslav, poslanec NR SR (2010-08-11):
Ďakujem, pán predsedajúci a žiadam vás, aby ste dali hlasovať o procedurálnom návrhu pána poslanca Pašku podľa § 73 ods. 1 písm. b).
Fecko, Martin, poslanec NR SR (2016-04-27):
Ďakujem pekne, pán kolega. Ja zareagujem iba na tú záverečnú časť tvoju, kde si povedal, že ako sa tu šetrí na úradníkoch na štátnej správe. Včera to povedal pán Kaliňák, že 1 miliarda a 3-tisíc úradníkov bolo ušetrených. No, chcem vidieť kde, aby nám to ukázal, na ktorých postoch? Pretože ja ako chodím po tých úradoch, tak chodím, stále tam mám viacej vedúcich, jak sme mali doteraz. A musím povedať, že je to, keď si pozriete do terénu, či sa ľuďom ten život zjednodušil, tak iďte sa opýtať, čo vám povedia. Takže to je jedna vec. A druhá vec. Rozoberal si ten alarmujúci stav, ktorý aj oni konštatujú v odôvodnení, a sú vládou kontinuity. Prakticky, a budem stále hovoriť to, čo povedal Braňo Škripek, vykrádanie obsahu významu slov. Lebo niekto povie, že neni alarmujúci, o dva mesiace povie, že je alarmujúci stav. Nepriznajú si to. Stále sa odvolávajú, že aj Radičová. Ale myslíte si, že tých 15 mesiacov, čo sme mali tú výkonnú moc, bola tá Radičovej partia až taká výkonná, že zvládla to, čo mala zvládnuť za štyri roky? Tak potom sa jej treba pokloniť, keď takto bola až výkonná. Ďakujem pekne.
Šmilňák, Martin, poslanec NR SR (2023-12-14):
Vážený pán kolega Prostredník, spomenuli ste obraz s peklom a s bielym koňom, ktorý použil pán Fico. Ja sa obávam, že, že tam môžme za to dať rovná sa s výrokom, že po nás potopa. To je vec, ktorej sa ja trošku hrozím, že ste povedali, že konsolidácia je divokou jazdou rozhadzovačného človeka, a použili ste rôzne apokalyptické obrazy, čo bolo celkom zaujímavé a dalo sa to aj predstaviť. A potom ste spomenul, že, že Ficovi chýba nádej. To je asi vec, ktorá u mňa zarezonovala. Myslím, že ste trafili klinec po hlavičke. Nie sú tu, nie sú tu kolegovia s Pačivales Roma, ale v rómskom jazyku, ktorý je trošku chudobnejší, a preto musí preberať rôzne výrazy z iných jazykov, tak používajú slovo tajsa. To slovo tajsa znamená, že nie dnes. Zvyčajne to znamená, že zajtra, ale môžem povedať, že tajsa som bol, ale tajsa pôjdem. Skrátka nie dnes. To pre nich minulosť a budúcnosť nie je taká dôležitá. Pre nich je, pre Rómov je dôležité žiť tu a teraz, a preto, čo majú, to minú, keď proste mať sa dobre tu a teraz, to je taká, taká črta rómska. V istom zmysle je to, je to niečo zaujímavé a inšpiratívne, lebo si nerobia až také starosti. Ale vláda a pán premiér by si teda o budúcnosť Slovenska starosti robiť mali, lebo, lebo nedá sa prejesť dneska to, čo bude chýbať našej budúcej generácii zajtra. Povedali ste, že my vydržíme. Mne sa toto veľmi páči, ja mám ten istý postoj, lebo veríme v budúcnosť. Naznačujete, že táto vláda raz odíde, ona tu nebude večne a my teraz potrebujeme byť pevní a odolávať jej. Bolo tu dneska spomenuté aj otužovanie. Tak ak sa chce niekto pridať, tak ja rád, lebo ja to robím dlho, a páči sa mi to, a to nám pomôže teda vytrvať všetkým, tak kto má záujem, nech sa páči.
Laurenčík, Milan, podpredseda NR SR (2021-05-27):
Pán poslanec Milan Mazurek, nech sa páči.
Jurinová, Erika, podpredsedníčka NR SR (2015-06-25):
Ďakujem pekne, pani poslankyňa. Nie sú faktické poznámky na vaše vystúpenie. Vyhlasujem všeobecnú rozpravu za skončenú. Pán minister chce zaujať stanovisko. Nech sa páči, máte slovo.
Ďuriš Nicholsonová, Lucia, podpredsedníčka NR SR (2016-07-07):
Pani poslankyňa Vaľová, chcem vás poprosiť, mali ste priestor. Prihláste sa ešte raz s procedúrou, pokojne. Nech sa páči, pán poslanec Viskupič.
Hrušovským Pavol, predseda NR SR (2011-12-13):
Prosím procedurálny návrh, pán poslanec. (Ruch v sále.)
Blaha, Ľuboš, poslanec NR SR (2020-12-17):
Veď to je neuveriteľné! Vy ste sociálni cynici, absolútni surovci! Človek, ktorý nemá ani rodinu, predpokladám. Máte rodinu? Máte rodinu? (Reakcia z pléna. Prerušenie vystúpenia predsedajúcim.)
Draxler, Juraj, minister školstva, vedy, výskumu a športu SR (2015-05-28):
Vážená pani predsedajúca, ďakujem za slovo. Vážený pán poslanec, ďakujem za položenú otázku. V súčasnosti vyhodnocujeme štatistické údaje, ktoré sa týkajú zaškolenosti v materských školách, preto ešte ministerstvo školstva nemá k dispozícii všetky aktuálne údaje. Celková hrubá zaškolenosť v materských školách predstavuje podiel všetkých deti v materských školách bez ohľadu na vek z počtu detí vo veku 3 až 5 rokov, podľa nateraz dostupných informácií bola v roku 2013 celková hrubá za školenosť detí v materských školách 87,48 %, údaje o hrubej zaškolenosti za rok 2014 sú ešte len predbežné, preto ich nemožno brať ako relevantné. Ďalším významným ukazovateľom vo vzťahu k materským školám je ukazovateľ zaškolenosti detí v materských školách v poslednom roku pred začatím plnenia povinnej školskej dochádzky. Táto zaškolenosť predstavuje údaj o skutočnom počte detí zaškolených v materských školách z celkového počtu detí, ktoré sa zúčastnili na zápise do prvého ročníka základnej školy v danom školskom roku. Od školského roku 2009/2010 má táto zaškolenosť mierne stúpajúci trend, 91,06 % v školskom roku 2009/2010 na úroveň 91,89 % v školskom roku 2015/2016. K okresom s najvyššou mierou zaškolenosti detí zisťovanou reálne pri zápisoch do prvého ročníka patria okresy Senec, Námestovo, Tvrdošín, Bratislava IV a Bratislava V, v ktorých sa táto za školenosť pohybuje od 99,63 % po 99,22 %. K okresom s najnižšou mierou zaškolenosti detí zisťovanou reálne pri zápisoch do prvého ročníka patria okresy Gelnica, Košice-okolie, kde je táto zaškolenosť od 63,25 % po 76,69 %. Všetky okresy s najnižšou mierou reálnej zaškolenosti detí sú okresy s vysokou koncentráciou detí zo sociálne znevýhodneného prostredia vrátane detí z marginalizovaných rómskych komunít. Poskytovaniu dotácie na rozširovanie kapacít predchádzalo vypracovanie podrobnej analýzy. Tá zahŕňala informácie o demografickom vývoji obyvateľstva v daných lokalitách Slovenskej republiky. Podmienkou schválenia dotácie bolo okrem iných kritérií aj kritérium udržateľnosti kapacít minimálne na sedem rokov s ohľadom na demografický vývoj a počet nevybavených žiadostí. Dôležité je pripomenúť aj skutočnosť, že k rozšíreniu kapacít z prostriedkov dotácie dôjde už k 1. septembru 2015 a najneskôr k 1. septembru 2016. Ministerstvo školstva, vedy, výskumu a športu Slovenskej republiky považuje využitie finančných prostriedkov prostredníctvom dotácie za efektívne. Ide naozaj o navyšovanie kapacít. Takmer všetci rodičia detí predškolského veku majú záujem o prijatie detí do materských škôl zaradených do siete škôl a školských zariadení. Vážený pán poslanec, ďakujem za vašu pozornosť. Vážená pani predsedajúca, ďakujem, skončil som.
Podmanický, Ján, poslanec NR SR (2012-10-25):
Hlasujeme o 9. bode návrhu pána poslanca.
Nicholsonová, Lucia, podpredsedníčka NR SR (2016-06-14):
Pýtam sa pani spravodajkyne, či by chcela vystúpiť v rámci záverečného slova. Nech sa páči.
Blanár, Juraj, podpredseda NR SR (2021-06-22):
Pán poslanec, stačilo! Ďakujem.
Zemanová, Anna, poslankyňa NR SR (2022-05-10):
Výborne, pán poslanec Pročko, ďakujem za toto vystúpenie, bolo silné, vecné aj plné emócií takých, ako k tejto situácii patria. A verím, že tí, čo si ho vypočujú, nimi otrasie a upozorní na to, aká je situácia, aké sú fakty. Ďakujem.
M. Číž, podpredseda NR SR: (2007-02-08):
Takže, ak dovolíte, budeme pokračovať podľa poradia na tabuli. Pán poslanec Bugár, máte procedurálny návrh? Nech sa páči.
Blanár, Juraj, poslanec NR SR (2016-10-19):
Ďakujem, pán podpredseda. Konštatujem, že v rozprave vystúpili dvaja poslanci, z toho jeden pán poslanec predložil procedurálny návrh. Bol to pán poslanec Mihál, ktorý podal procedurálny návrh, aby bol zákon vrátený navrhovateľovi na dopracovanie. Takže poprosím, pán podpredseda, aby ste dali hlasovať najskôr o tomto procedurálnom návrhu.
Hlina, Alojz, poslanec NR SR (2013-09-18):
Ďakujem veľmi pekne, pán predseda. Predsa len nedá mi, prosím vás pekne, je tu pozmeňujúci návrh k rokovaciemu poriadku, kde dokazujete moje tvrdenie. Lebo ten pozmeňovák upravuje to, že bod interpelácie končí štvrtkom, ak sa rada, Národná rada nerozhodne ináč. To znamená, potvrdzujete moje skutočné. Ja sa vám naozaj snažím pomôcť. Len vy robíte boj hrudí. To vaše ego vám to nedovolí. Naozaj, prosím vás, dajte hlasovať o tom, že ste ukončili bod interpelácie na tejto schôdzi. Neodbudne z vás, zachováte si aj česť, aj dôstojnosť. Nemusíme tu zajtra kvôli tomu robiť nejaké teatro. Prosím vás pekne, bude to legislatívne čisté, úplne v poriadku... (Prerušenie rečníka predsedajúcim.)